title: Komisijas Īstenošanas regula (ES) 2020/736 (2020. gada 2. jūnijs), ar ko Regulu (EK) Nr. 474/2006 groza attiecībā uz tādu gaisa pārvadātāju sarakstu, kuru darbība Savienībā ir aizliegta vai kuriem piemēro darbības ierobežojumus Savienībā (Dokuments attiecas uz EEZ)

text:
                  3.6.2020

                  LV

                  Eiropas Savienības Oficiālais Vēstnesis

                  L 172/7

         KOMISIJAS ĪSTENOŠANAS REGULA (ES) 2020/736
         (2020. gada 2. jūnijs),
         ar ko Regulu (EK) Nr. 474/2006 groza attiecībā uz tādu gaisa pārvadātāju sarakstu, kuru darbība Savienībā ir aizliegta vai kuriem piemēro darbības ierobežojumus Savienībā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 2111/2005 (2005. gada 14. decembris) par darbības aizliegumam Kopienā pakļauto gaisa pārvadātāju Kopienas saraksta izveidi un gaisa transporta pasažieru informēšanu par apkalpojošā gaisa pārvadātāja identitāti un par Direktīvas 2004/36/EK 9. panta atcelšanu (1) un jo īpaši tās 4. panta 2. punktu,
         tā kā:

                     (1)

                     Ar Komisijas Regulu (EK) Nr. 474/2006 (2) ir izveidots darbības aizliegumam Savienībā pakļauto gaisa pārvadātāju saraksts.

                     (2)

                     Dažas dalībvalstis un Eiropas Savienības Aviācijas drošības aģentūra (“Aģentūra”) saskaņā ar Regulas (EK) Nr. 2111/2005 4. panta 3. punktu ir paziņojušas Komisijai informāciju, kas ir būtiska minētā saraksta atjaunināšanai. Arī trešās valstis un starptautiskās organizācijas sniedza būtisku informāciju. Pamatojoties uz sniegto informāciju, saraksts būtu jāatjaunina.

                     (3)

                     Komisija ir informējusi visus attiecīgos gaisa pārvadātājus vai nu tieši, vai ar to iestāžu starpniecību, kuras ir atbildīgas par attiecīgo gaisa pārvadātāju regulatīvo uzraudzību, un norādījusi būtiskos faktus un apsvērumus, ar ko tā pamatos lēmumu noteikt darbības aizliegumu Savienībā vai grozīt darbības aizlieguma nosacījumus gaisa pārvadātājiem, kas iekļauti Regulas (EK) Nr. 474/2006 A vai B pielikuma sarakstā.

                     (4)

                     Komisija attiecīgajiem gaisa pārvadātājiem ir devusi iespēju iepazīties ar visiem attiecīgajiem dokumentiem, iesniegt rakstiskas piezīmes un mutiski izklāstīt savus apsvērumus Komisijai, kā arī ar Regulu (EK) Nr. 2111/2005 izveidotajai komitejai (“ES Aviācijas drošības komiteja”).

                     (5)

                     Komisija informēja ES Aviācijas drošības komiteju par notiekošajām kopīgajām apspriedēm saskaņā ar Regulu (EK) Nr. 2111/2005 un Komisijas Regulu (EK) Nr. 473/2006 (3) ar Armēnijas, Kongo (Brazavilas), Kongo Demokrātiskās Republikas, Dominikānas Republikas, Ekvatoriālās Gvinejas, Kazahstānas, Kirgizstānas, Lībijas, Nepālas un Sjerraleones kompetentajām iestādēm un gaisa pārvadātājiem. Komisija arī informēja ES Aviācijas drošības komiteju par aviācijas drošības situāciju Angolā, Baltkrievijā, Indonēzijā, Nigērijā un Krievijā.

                     (6)

                     Aģentūra informēja Komisiju un ES Aviācijas drošības komiteju par tehniskajiem novērtējumiem, kas tika veikti saistībā ar sākotnējo novērtēšanu, un trešo valstu ekspluatantu (TCO) to atļauju pastāvīgo uzraudzību, kuras izdotas saskaņā ar Komisijas Regulu (ES) Nr. 452/2014 (4).

                     (7)

                     Aģentūra ir informējusi Komisiju un ES Aviācijas drošības komiteju par rezultātiem, kas gūti, analizējot perona pārbaudes, kuras veiktas atbilstīgi Ārvalstu gaisa kuģu drošības novērtēšanas programmai (SAFA) saskaņā ar Komisijas Regulu (ES) Nr. 965/2012 (5).

                     (8)

                     Turklāt Aģentūra informēja Komisiju un ES Aviācijas drošības komiteju par tehniskās palīdzības projektiem, ko īsteno trešās valstīs, uz kurām attiecas Regulā (EK) Nr. 474/2006 paredzētais darbības aizliegums. Turklāt Aģentūra informēja par plāniem un paustajiem lūgumiem arī turpmāk saņemt tehnisku palīdzību un turpināt sadarbību nolūkā uzlabot trešo valstu civilās aviācijas iestāžu administratīvās un tehniskās spējas, lai palīdzētu tām novērst neatbilstību spēkā esošajiem starptautiskajiem civilās aviācijas drošības standartiem. Dalībvalstis tika aicinātas atbildēt uz šiem lūgumiem uz divpusējas vienošanās pamata, to koordinējot ar Komisiju un Aģentūru. Šajā saistībā Komisija atkārtoti uzsvēra, ka ir lietderīgi, it sevišķi izmantojot Starptautiskās Civilās aviācijas organizācijas (ICAO) palīdzības partnerības rīku aviācijas drošības īstenošanai, informēt starptautiskās aviācijas aprindas par tehnisko palīdzību trešām valstīm, ko Savienība un tās dalībvalstis sniedz nolūkā uzlabot aviācijas drošību visā pasaulē.

                     (9)

                     Eirokontrole sniedza Komisijai un ES Aviācijas drošības komitejai jaunāko informāciju par SAFA un TCO brīdināšanas funkcijas statusu un jaunākos statistikas datus par brīdinājuma ziņojumiem gaisa pārvadātājiem, kuru darbībai piemērots aizliegums.

            Savienības gaisa pārvadātāji

                     (10)

                     Pēc Aģentūras analīzes, iepazīstoties ar informāciju, kuras pamatā ir Savienības gaisa pārvadātāju gaisa kuģiem veiktās perona pārbaudes un Aģentūras veiktās standartizācijas pārbaudes, kā arī specifiskas valstu aviācijas iestāžu veiktas pārbaudes un revīzijas, dažas dalībvalstis ir veikušas konkrētus izpildes nodrošināšanas pasākumus un informējušas Komisiju un ES Aviācijas drošības komiteju par šiem pasākumiem.

                     (11)

                     Dalībvalstis atkārtoti apliecināja savu gatavību attiecīgi rīkoties, ja attiecīga drošības informācija norāda uz tiešu drošības apdraudējumu, kurš radies tāpēc, ka Savienības gaisa pārvadātāji nenodrošina atbilstību attiecīgajiem drošības standartiem. Šajā sakarā Bulgārija informēja Komisiju un ES Aviācijas drošības komiteju par darbībām, ko tā ir veikusi attiecībā uz Bulgārijā sertificētiem gaisa pārvadātājiem.

            Armēnijas gaisa pārvadātāji

                     (12)

                     Armēnijas gaisa pārvadātāji nekad nav bijuši iekļauti Regulas (EK) Nr. 474/2006 A vai B pielikumā.

                     (13)

                     Komisija 2019. gada oktobra vēstulē informēja Armēnijas civilās aviācijas iestādi Civil Aviation Committee of Armenia (“CAC”) par konkrētiem drošības jautājumiem, kas saistīti ar CAC sertificētiem gaisa pārvadātājiem.

                     (14)

                     Pēc CAC ierašanās ES Aviācijas drošības komitejā 2019. gada novembrī, un Komisijas, Aģentūras un dalībvalstu eksperti (“novērtēšanas grupa”) no 2020. gada 3. līdz 7. februārim veica Savienības novērtējuma apmeklējumu uz vietas Armēnijā CAC birojos un divu Armēnijā sertificētu gaisa pārvadātāju, proti, Aircompany Armenia un Armenia Airways, birojos.

                     (15)

                     No novērtējuma apmeklējuma ziņojuma ir skaidrs, ka CAC ir sistēmiska nepilnība personāla vadības ziņā, par ko liecina tas, ka trūkst procedūru nepieciešamā personāla noteikšanai, trūkst procedūru un metodikas personāla apmācības prasību noteikšanai, kā arī to efektīvai īstenošanai un trūkst dokumentētu darba aprakstu par vairākām CAC izpildītajām un ārpakalpojumā nodotajām funkcijām.

                     (16)

                     Īpaši attiecībā uz personāla apmācību novērtējuma apmeklējuma ziņojumā ir norādīts uz konstatēto trūkumu nopietnību saistībā ar CAC faktisko spēju pienācīgi veikt sertifikācijas procesu un Armēnijā sertificēto gaisa pārvadātāju uzraudzību.

                     (17)

                     Turklāt no novērtējuma apmeklējuma ziņojuma izriet, ka CAC trūkst kvalitātes vadības funkcijas, kas nepieciešama, lai uzraudzītu juridisko, regulatīvo un tehnisko prasību administrēšanu un transponēšanu efektīvā organizatoriskā struktūrā un uzņēmējdarbības procesos.

                     (18)

                     Īpaši attiecībā uz CAC Gaisa satiksmes vadības departamentu novērtējuma apmeklējuma ziņojumā norādīts, ka trūkst strukturētas dokumentu pārvaldības sistēmas, kas ļautu nodrošināt sertifikācijas izsekojamību, un tāpēc CAC nevarēja sniegt pieprasītos pierādījumus par darbībām, kas veiktas kā daļa no tās sertificēto gaisa pārvadātāju sākotnējās gaisa kuģa ekspluatanta apliecības (AOC) sertifikācijas.

                     (19)

                     Īpaši attiecībā uz CAC Lidojumderīguma departamentu novērtējuma apmeklējuma ziņojumā norādīts, ka pastāv uzraudzības plāns, ko izmanto, lai uzraudzītu gaisa pārvadātāju lidojumderīguma uzturēšanas organizācijas un apstiprinātās tehniskās apkopes organizācijas, ko tas sertificē.

                     (20)

                     Novērtējuma apmeklējuma ziņojumā ir arī atzīmēti pierādījumi par neefektīvu uzraudzību, jo gaisa pārvadātāju apmeklējumā uzņēmumos tika atklātas vairākas problēmas, kuras CAC būtu vajadzējis atklāt savu uzraudzības pienākumu izpildes gaitā.

                     (21)

                     Pamatojoties uz Savienības novērtējuma apmeklējuma uz vietas rezultātiem, Komisija uzaicināja CAC uz uzklausīšanu ES Aviācijas drošības komitejā 2020. gada 12. maijā. Tai pašā ES Aviācijas drošības komitejas sanāksmē tika uzklausīti gaisa pārvadātāji Aircompany Armenia, Atlantis Armenian Airlines, Atlantis European Airways, Armenia Airways, Armenian Helicopters un Skyball.

                     (22)

                     Uzklausīšanā CAC informēja ES Aviācijas drošības komiteju par drošības uzlabošanas pasākumiem, kas ieviesti kopš uzklausīšanas ES Aviācijas drošības komitejā 2019. gada novembrī, un uzsvēra savu apņemšanos turpināt šos un papildu centienus, lai vēl vairāk uzlabotu drošības uzraudzību Armēnijā. Īpaša uzmanība tika pievērsta atbalstam, ko šajā sakarā Armēnijas valdība sniegusi CAC. Turklāt uzklausīšanas laikā tika uzsvērti plašie centieni nodrošināt tehnisko palīdzību un sadarbību ar citām valstīm un starptautiskām organizācijām.

                     (23)

                     Saistībā ar novērtējuma apmeklējuma ziņojuma novērojumiem CAC sniedza sīkāku informāciju par pasākumiem, kas pēc Savienības novērtējuma apmeklējuma uz vietas veikti attiecībā uz CAC organizatorisko struktūru. Īpaši tika pieminēti pasākumi, kas saistīti ar personāla vadības uzlabojumiem, CAC Gaisa satiksmes vadības departamenta un tā AOC sertifikācijas procesa uzlabojumiem, kā arī CAC inspektoru apmācību. Turklāt CAC sniedza sīkāku informāciju par centieniem izstrādāt Integrētas pārvaldības rokasgrāmatu un iekšēju elektronisku dokumentu pārvaldības sistēmu.

                     (24)

                     ES Aviācijas drošības komitejas uzmanība tika īpaši vērsta uz centieniem, kas tiek īstenoti, lai sadarbībā ar Komisiju un ES dalībvalstīm uzsāktu visu Armēnijā sertificēto gaisa pārvadātāju atkārtotu sertifikāciju kopā ar attiecīgu atbalstu personāla apmācībai darbvietā.

                     (25)

                     Turklāt CAC uzsvēra rezultātus, ko devuši centieni atsaukt to Armēnijas sertificēto gaisa pārvadātāju AOC, kuri vairs neatbilst starptautiskajiem aviācijas drošības standartiem.

                     (26)

                     Komisija un ES Aviācijas drošības komiteja atzīst, ka pašreizējā situācija ir ilgstošas neefektivitātes un nolaidības rezultāts. Komisija un ES Aviācijas drošības komiteja arī atzīst īstenotos centienus un mudina CAC tos turpināt. Tās norādīja, cik svarīga ir Armēnijas valdības apņemšanās šajā sakarā, un tāpat pauda apņemšanos atbalstīt CAC tās centienos un sadarboties ar to. Komisija un ES Aviācijas drošības komiteja atzinīgi vērtē CAC priekšsēdētāja personiskās spējas un apņemšanos turpināt šos centienus.

                     (27)

                     Tomēr, pamatojoties uz visiem pieejamajiem pierādījumiem, tostarp jo īpaši no Savienības novērtējuma apmeklējuma uz vietas, ir jāsecina, ka CAC spējas uzraudzīt aviācijas darbības Armēnijā ir nepietiekamas un neatbilst piemērojamajiem minimālajiem starptautiskajiem drošības standartiem. Lai novērstu pašreizējos trūkumus drošības jomā, būs jāturpina būtiski uzlabot CAC spējas. Pašlaik, ņemot vērā būtiskos trūkumus, kas konstatēti personāla vadības, personāla apmācības, kvalitātes vadības funkciju līmenī, apvienojumā ar neatbilstošām sertifikācijas darbībām un gaisa pārvadātāju neefektīvu uzraudzību, ir pierādīts, ka CAC nespēj pietiekami īstenot attiecīgos starptautiskos drošības standartus un tās uzraudzības spējas nevar nodrošināt, ka tās sertificēto gaisa pārvadātāju darbība pastāvīgi notiek saskaņā ar attiecīgajiem starptautiskajiem drošības standartiem.

                     (28)

                        Aircompany Armenia ekspluatē gaisa kuģu floti, kas sastāv no diviem Boeing B737. Saskaņā ar uzņēmuma paziņojumu tas ir cieši saistīts ar Georgian Airways – Gruzijā sertificētu gaisa pārvadātāju, ar kuru Aircompany Armenia ir noslēgusi stingrus administratīvus un operatīvus nolīgumus. Šajā ziņā Savienības novērtējuma apmeklējumā uz vietas tika konstatēts, ka Aircompany Armenia pilotu apmācība ir veikta saskaņā ar Georgian Airways procedūrām, nevis saskaņā ar savām procedūrām.

                     (29)

                     Savienības novērtējuma apmeklējumā uz vietas tika konstatēts, ka Aircompany Armenia personāls pārzina sistēmas un rokasgrāmatas, kas izstrādātas lai pārvaldītu dažādas operācijas. Lielākā daļa apmeklējuma laikā konstatēto problēmu vai trūkumu ir saistīti ar procedūru skaidrību un kontroli pār darbībām, par kurām noslēgti apakšuzņēmuma līgumi un kuras lielākoties veic Georgian Airways.

                     (30)

                     Tomēr ir skaidrs, ka jāturpina pilnveidot Aircompany Armenia atbilstības uzraudzības sistēma, lai nodrošinātu, ka tiek konstatēta neatbilstība valsts noteikumiem un apstiprinātās lidojumu veikšanas rokasgrāmatas noteikumiem, tostarp saistībā ar uzskaites sistēmu.

                     (31)

                     Uzklausīšanā ES Aviācijas drošības komitejā Aircompany Armenia sniedza sīku informāciju par pasākumiem, kas veikti, lai ņemtu vērā Savienības novērtējuma apmeklējuma uz vietas apsvērumus un ieteikumus, norādot, ka ir ņemti vērā seši no septiņiem apsvērumiem. Tomēr pierādījumi tam netika sniegti.

                     (32)

                        Atlantis Armenian Airlines ir Armēnijas gaisa pārvadātājs, kas ekspluatē vienu Let L-410 gaisa kuģi. Uzklausīšanas laikā gaisa pārvadātājs sniedza pārskatu par uzņēmumu, tostarp par pieejamajiem resursiem, flotes attīstības plānu, drošības pārvaldības sistēmu (SMS) un lidojumu datu uzraudzības programmu.

                     (33)

                        Atlantis European Airways ekspluatē gaisa kuģu floti, kas sastāv no trim Airbus A320. Uzklausīšanas laikā gaisa pārvadātājs iepazīstināja ar uzņēmuma mērķi, organizatorisko struktūru, personāla mācību plānu un pēdējā gada SAFA rezultātiem. Turklāt tika sniegta informācija par gaisa pārvadātāja EASA
                        TCO revīzijas rezultātiem.

                     (34)

                        Armenia Airways ir Armēnijā sertificēts gaisa pārvadātājs, kura gaisa kuģu flotē ir viens British Aerospace Bae-146-300 gaisa kuģis.

                     (35)

                     Savienības novērtējuma apmeklējumā uz vietas novērtēšanas grupa konstatēja vairākus trūkumus, kuriem jāpievērš tūlītēja uzmanība, proti, attiecībā uz revīziju un revīzijas konstatējumu reģistrēšanu un izsekošanu. Novērtēšanas grupa atrada pierādījumus par kvalitātes vadības sistēmas neefektivitāti, un, ņemot vērā Armenia Airways attīstības plānus, būtu jācenšas izveidot pilnībā funkcionējošu atbilstības uzraudzības sistēmu, kura ļautu konstatēt visus trūkumus, kas var ietekmēt darbību, un nodrošinātu atbilstību apstiprinātajai ekspluatācijas rokasgrāmatai. Lai nodrošinātu apkalpes locekļu kompetenci, īpaša uzmanība būtu jāpievērš pilotu apmācībai.

                     (36)

                     Uzklausīšanas laikā Armenia Airways sniedza pārskatu par gaisa pārvadātāju un iepazīstināja ar pasākumiem, kas veikti pēc Savienības novērtējuma apmeklējuma uz vietas. Saskaņā ar uzklausīšanā sniegto informāciju ir izskatīti visi novērtēšanas grupas izteiktie apsvērumi, izņemot divus, kuriem gaisa pārvadātājs nepiekrita. Tomēr pierādījumi tam netika sniegti.

                     (37)

                        Armenian Helicopters ir Armēnijas privāts helikopteru gaisa pārvadātājs, kas veic vietējos un starptautiskos līgumreisus, kā arī neatliekamās medicīniskās palīdzības pārvadājumus. Uzklausīšanas laikā gaisa pārvadātājs iepazīstināja ar savas SMS struktūru un darbību.

                     (38)

                        Skyball ir Armēnijas gaisa pārvadātājs, kas ekspluatē vienu karstā gaisa balonu. Uzklausīšanas laikā gaisa pārvadātājs sniedza pārskatu par savu organizāciju un darbībām, tostarp informāciju, kas saistīta ar tā SMS.

                     (39)

                     Nekas no gaisa pārvadātāju sniegtās informācijas vai pierādījumiem pirms uzklausīšanas vai tās laikā nepārliecināja Komisiju un ES Aviācijas drošības komiteju, ka CAC veiktās drošības uzraudzības trūkumu varētu mazināt, izmantojot pašu gaisa pārvadātāju atbilstības un drošības sistēmas.

                     (40)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz attiecībā uz gaisa pārvadātājiem no Armēnijas ir pamats grozīt darbības aizliegumam Savienībā pakļauto gaisa pārvadātāju sarakstu, iekļaujot Regulas (EK) Nr. 474/2006 A pielikumā visus Armēnijā sertificētos gaisa pārvadātājus.

                     (41)

                     Nosakot visu Armēnijā sertificēto gaisa pārvadātāju perona pārbaudes par prioritāti, saskaņā ar Regulu (ES) Nr. 965/2012 dalībvalstīm būtu jāturpina pārbaudīt Armēnijā sertificēto gaisa pārvadātāju faktiskā atbilstība attiecīgajiem starptautiskajiem drošības standartiem.

            Kongo (Brazavilas) gaisa pārvadātāji

                     (42)

                     Kongo (Brazavilas) gaisa pārvadātāji tika iekļauti Regulas (EK) Nr. 474/2006 A pielikumā 2009. gadā (6).

                     (43)

                     Komisija 2019. gada 19. decembra vēstulē pieprasīja Agence Nationale de l’Aviation Civile du Congo (Brazzaville) (“Kongo ANAC”) sarakstu ar dokumentiem par tās struktūru, uzraudzības sistēmu un darbībām, tostarp izpildes pasākumiem, kas veikti kopš 2017. gada, kā arī pašreizējo AOC turētāju un reģistrēto gaisa kuģu sarakstu.

                     (44)

                     Kongo ANAC2020. gada 5. februārī sniedza prasīto informāciju. Kongo ANAC arī informēja Komisiju, ka kopš pēdējās atjauninātās informācijas sniegšanas Komisijai gaisa pārvadātāju Aero Service, Emeraude, Equatorial Congo Airlines S.A. un Mistral Aviation
                        AOC ir tikušas atsauktas un ka ir sertificēts jauns gaisa pārvadātājs Société Nouvelle Air Congo (AOC Nr. CG-CTA 004). Tomēr Kongo ANAC nesniedza pierādījumus tam, ka šī gaisa pārvadātāja drošības uzraudzība ir nodrošināta atbilstīgi starptautiskajiem drošības standartiem. Tā kā Kongo ANAC nav pierādījusi, ka tai ir pietiekamas spējas īstenot un izpildīt attiecīgos drošības standartus, AOC izsniegšana šim jaunajam gaisa pārvadātājam negarantē pietiekamu atbilstību starptautiskajiem drošības standartiem.

                     (45)

                     Komisija norāda, ka ICAO koordinētā validācijas misija, kas notika 2019. gada jūnijā, ziņoja, ka starptautisko drošības standartu efektīva īstenošana Kongo (Brazavilā) ir pieaugusi līdz 66,99 %. Lai gan Kongo ANAC ir guvusi skaidrus panākumus drošības uzraudzības spēju jomā, šis progress būtu jāpārbauda Savienības novērtējuma apmeklējumā uz vietas Kongo ANAC un pie atsevišķiem Kongo (Brazavilā) sertificētiem gaisa pārvadātājiem, pirms tiek izskatīts jebkāds lēmums par darbības aizlieguma atcelšanu Savienībā.

                     (46)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka darbības aizliegumam Savienībā pakļauto Kongo (Brazavilas) gaisa pārvadātāju saraksts būtu jāgroza, iekļaujot Société Nouvelle Air Congo Regulas (EK) Nr. 474/2006 A pielikumā un svītrojot no minētā pielikuma Aero Service, Emeraude, Equatorial Congo Airlines S.A. un Mistral Aviation.

                     (47)

                     Nosakot visu Kongo (Brazavilā) sertificēto gaisa pārvadātāju perona pārbaudes par prioritāti, saskaņā ar Regulu (ES) Nr. 965/2012 dalībvalstīm būtu jāturpina pārbaudīt Kongo (Brazavilā) sertificēto gaisa pārvadātāju faktiskā atbilstība attiecīgajiem starptautiskajiem drošības standartiem.

            Kongo Demokrātiskās Republikas gaisa pārvadātāji

                     (48)

                     Kongo Demokrātiskās Republikas gaisa pārvadātāji tika iekļauti Regulas (EK) Nr. 474/2006 A pielikumā 2006. gadā (7).

                     (49)

                     Veicot pastāvīgu uzraudzību, Komisija 2020. gada 22. aprīlī prasīja Kongo Demokrātiskās Republikas Autorité de l’Aviation Civile (“AAC/RDC”) iesniegt visu Kongo Demokrātiskajā Republikā sertificēto AOC turētāju sarakstu.

                     (50)

                        AAC/RDC2020. gada 6. maijā informēja Komisiju, ka jaunais gaisa pārvadātājs Mwant Jet (AOC Nr. AAC/DG/OPS-09/09) ir sertificēts kopš pēdējās Komisijai iesniegtās informācijas atjaunināšanas. 2020. gada 13. maijā tā informēja, ka gaisa pārvadātāji Air Tropiques, Blue Airlines, Blue Sky, Dakota, Korongo Airlines, Mango Airlines, Serve Air, un Will Airlift ir pārtraukuši lidojumus un tiem nekad nav bijusi AOC. Tā arī informēja Komisiju, ka gaisa pārvadātājiem Air Kasai, Doren Air Congo, Gomair, Transair Cargo Services nav AOC un ka tie tagad ir iesaistīti sertifikācijas procesā. Visbeidzot, tā ir informējusi Komisiju, ka ir mainījies gaisa pārvadātāja Services Air nosaukums un ka gaisa pārvadātājam tagad ir AOC un to sauc Serve Air Cargo. Tā kā AAC/RDC nav pierādījusi, ka tai ir pietiekamas spējas īstenot un izpildīt attiecīgos drošības standartus, AOC izsniegšana šim jaunajam gaisa pārvadātājam negarantē pietiekamu atbilstību starptautiskajiem drošības standartiem.

                     (51)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka to Kongo Demokrātiskās Republikas gaisa pārvadātāju saraksts, kuri pakļauti darbības aizliegumam Savienībā, būtu jāgroza, lai Mwant Jet un Serve Air Cargo iekļautu Regulas (EK) Nr. 474/2006 A pielikumā un svītrotu no šī pielikuma Air Tropiques, Blue Airlines, Blue Sky, Dakota, Korongo airlines, Mango Airlines, Will Airlift, Air Kasai, Doren Air Congo, Gomair, Transair Cargo Services, Serve Air un Services Air.

                     (52)

                     Nosakot visu Kongo Demokrātiskajā Republikā sertificēto gaisa pārvadātāju perona pārbaudes par prioritāti, saskaņā ar Regulu (ES) Nr. 965/2012 dalībvalstīm būtu jāturpina pārbaudīt Kongo Demokrātiskajā Republikā sertificēto gaisa pārvadātāju faktiskā atbilstība attiecīgajiem starptautiskajiem drošības standartiem.

            Dominikānas Republikas gaisa pārvadātāji

                     (53)

                     Dominikānas Republikas gaisa pārvadātāji nekad nav bijuši iekļauti Regulas (EK) Nr. 474/2006 A vai B pielikumā.

                     (54)

                     2019. gada 15. aprīlī pēc tam, kad Aģentūra TCO atļauju piešķiršanas procesa laikā un uz SAFA programmā veikto perona pārbaužu analīzes pamata identificēja trūkumus drošības jomā, Komisija saskaņā ar Regulas (EK) Nr. 473/2006 3. panta 2. punktu uzsāka apspriedes ar Instituto Dominicano de Aviación Civil (IDAC).

                     (55)

                     No 2020. gada 27. līdz 31. janvārim Komisijas, Aģentūras un dalībvalstu eksperti (“novērtēšanas grupa”) veica Savienības novērtējuma apmeklējumu uz vietas Dominikānas Republikā IDAC birojos.

                     (56)

                     Šķiet, ka IDAC ir labi organizēta, pietiekami nodrošināta ar personālu un pienācīgi finansēta organizācija, kas kopš 2018. gada ir sākusi īstenot modernas aviācijas drošības pārvaldības metodes, izmantojot uz drošības pārvaldību vai uz darbību balstītu pieeju, lai papildinātu tradicionālākās uz regulatīvo atbilstību balstītās uzraudzības darbības. Šķiet, ka tiesiskais regulējums (aviācijas tiesības un tehniskie noteikumi – RAD) pienācīgi integrē visas jomas, uz kurām attiecas 1944. gada 7. decembrī Čikāgā parakstītās Konvencijas par starptautisko civilo aviāciju pielikumi, un tiek regulāri grozīts.

                     (57)

                     Novērtēšanas grupa secināja, ka IDAC spēj uzraudzīt aviācijas darbības Dominikānas Republikā. Lai gan attiecībā uz izpildes efektivitāti ir nepieciešami vairāki IDAC uzlabojumi, novērtēšanas grupa apmeklējuma laikā ne no tā, ko tā novēroja IDAC birojos, ne no tā, ko tā novēroja vairāku gaisa pārvadātāju apmeklējumu laikā, nekonstatēja nevienu nopietnu drošības apdraudējumu. Tomēr novērtēšanas grupa konstatēja, ka pašlaik IDAC neklasificē konstatējumus pēc to būtiskuma aviācijas drošībai, un tādējādi konstatējumi (ar jebkādu ietekmes līmeni uz drošību), kā arī tikai piezīmes pēcpārbaudes procesā tiek pārvaldītas vienādi. Tāpēc nebija iespējams pierādīt, ka IDAC vai attiecīgais gaisa pārvadātājs nodrošina atbilstošu drošībai būtisko konstatējumu prioritāšu noteikšanu.

                     (58)

                     Lai gan šī situācija var negatīvi ietekmēt izpildi, sistēmas stiprās puses resursu un noteikumu ziņā norāda, ka pastāv nosacījumi turpmākiem uzlabojumiem, savukārt konstatētie trūkumi neliecina par būtiskām iezīmēm, kas varētu bloķēt šādus uzlabojumus.

                     (59)

                        IDAC2020. gada 15. aprīlī nosūtīja Komisijai rīcības plānu par novērtēšanas grupas konstatēto un paziņoto trūkumu novēršanu. Komisija uzskata, ka ar plānotajām darbībām, ja tās tiks pienācīgi īstenotas ierosinātajā termiņā, būtu jāatrisina konstatētās problēmas. IDAC būtu regulāri jāsniedz Komisijai jaunākā informācija par minēto plānoto darbību īstenošanas gaitu.

                     (60)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Dominikānas Republikas gaisa pārvadātājiem.

                     (61)

                     Nosakot visu Dominikānas Republikā sertificēto gaisa pārvadātāju perona pārbaudes par prioritāti, saskaņā ar Regulu (ES) Nr. 965/2012 dalībvalstīm būtu jāturpina pārbaudīt Dominikānas Republikā sertificēto gaisa pārvadātāju faktiskā atbilstība attiecīgajiem starptautiskajiem drošības standartiem.

                     (62)

                     Ja jebkāda attiecīga drošības informācija liecinās par to, ka pastāv tiešs drošības apdraudējums, kuru izraisījusi neatbilstība starptautiskajiem drošības standartiem, Komisija var būt spiesta rīkoties atbilstoši Regulai (EK) Nr. 2111/2005.

            Ekvatoriālās Gvinejas gaisa pārvadātāji

                     (63)

                     Ekvatoriālās Gvinejas gaisa pārvadātāji tika iekļauti Regulas (EK) Nr. 474/2006 A pielikumā 2006. gadā (8).

                     (64)

                     Pēc Savienības novērtējuma apmeklējuma uz vietas, kas notika 2017. gada oktobrī, un uzklausīšanas ES Aviācijas drošības komitejā 2017. gada novembrī Autoridad Aeronáutica de Guinea Ecuatorial (“AAGE”) 2018. gada decembrī izteica Komisijai interesi atsākt dialogu par Regulas (EK) Nr. 474/2006 A pielikuma grozīšanu attiecībā uz visiem Ekvatoriālajā Gvinejā sertificētajiem gaisa pārvadātājiem.

                     (65)

                     Pēc pieprasījuma AAGE iesniedza Komisijai informāciju par uzlabojumiem, kas veikti tās drošības uzraudzības sistēmā. Pamatojoties uz saņemto informāciju, Komisija norāda uz progresu, tomēr joprojām pastāv daži trūkumi pamatjautājumos, tādos kā pamatcēloņu analīze, kas ir galvenais elements, kura mērķis ir novērst neatbilstību atkārtošanos.

                     (66)

                     Komisija, Aģentūra, dalībvalstis un AAGE pārstāvji 2020. gada 10. martā rīkoja tehnisku sanāksmi, kuras laikā AAGE sniedza informāciju par savām uzraudzības darbībām un 2017. gadā izstrādātā korektīvo pasākumu plāna īstenošanas gaitu. Turklāt AAGE informēja Komisiju, ka attiecīgi Ceiba Intercontinental un Cronos Airlines katra operatīvās flotes ir samazinātas līdz vienam vidēja lieluma gaisa kuģim.

                     (67)

                     Tā kā ar pašlaik pieejamo informāciju nepietiek, lai kliedētu šaubas par esošajiem trūkumiem, būtu jāorganizē jauns Savienības novērtējuma apmeklējums uz vietas, lai papildus pārbaudītu Ekvatoriālās Gvinejas spēju nodrošināt efektīvu drošības uzraudzību.

                     (68)

                     Tāpēc, pamatojoties uz pašreiz pieejamo informāciju, saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Ekvatoriālās Gvinejas gaisa pārvadātājiem.

                     (69)

                     Nosakot visu Ekvatoriālajā Gvinejā sertificēto gaisa pārvadātāju perona pārbaudes par prioritāti, saskaņā ar Regulu (ES) Nr. 965/2012 dalībvalstīm būtu jāturpina pārbaudīt Ekvatoriālajā Gvinejā sertificēto gaisa pārvadātāju faktiskā atbilstība attiecīgajiem starptautiskajiem drošības standartiem.

            Kazahstānas gaisa pārvadātāji

                     (70)

                     Kazahstānas gaisa pārvadātāji tika svītroti no Regulas (EK) Nr. 474/2006 A pielikuma 2016. gadā (9).

                     (71)

                     Saistībā ar pastāvīgas uzraudzības darbībām pēc Kazahstānas svītrošanas no aviācijas drošības saraksta Komisija 2020. gada 10. februāra vēstulē informēja Kazahstānas Civil Aviation Committee (“CAC KZ”) par dažām drošības problēmām saistībā ar CAC KZ sertificētajiem gaisa pārvadātājiem, jo īpaši attiecībā uz BEK Air.

                     (72)

                        CAC KZ un Aviation Administration of Kazakhstan Joint Stock Company (“AAK”) 2020. gada 28. februārī informēja Komisiju par uzraudzības darbībām attiecībā uz gaisa pārvadātājiem, kas sertificēti Kazahstānā pēdējo triju gadu laikā, kā arī par uzraudzību, kas veikta attiecībā uz gaisa pārvadātāju BEK Air. Šajā sakarā Komisija pieprasīja pierādījumus tam, ka Kazahstāna joprojām spēj nodrošināt efektīvu drošības uzraudzību.

                     (73)

                     Konkrēti attiecībā uz gaisa pārvadātāju BEK Air2020. gada 21. aprīlī šā gaisa pārvadātāja AOC tika atsaukta. Cita gaisa pārvadātāja, Azee Air, AOC darbība ir apturēta, līdz tiks veiktas turpmākas uzraudzības darbības.

                     (74)

                     Atzīstot AAK nesen veiktos pasākumus drošības uzraudzības spēju uzlabošanai, Komisija, pamatojoties uz sniegtās dokumentācijas un informācijas analīzi, nolēma sākt konsultācijas ar CAC KZ un AAK saskaņā ar Regulas (EK) Nr. 473/2006 3. panta 2. punktu.

                     (75)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka pašreiz nav iemesla grozīt darbības aizliegumam Savienībā pakļauto gaisa pārvadātāju sarakstu attiecībā uz Kazahstānas gaisa pārvadātājiem.

                     (76)

                     Nosakot visu Kazahstānā sertificēto gaisa pārvadātāju perona pārbaudes par prioritāti, saskaņā ar Regulu (ES) Nr. 965/2012 dalībvalstīm būtu jāturpina pārbaudīt Kazahstānā sertificēto gaisa pārvadātāju faktiskā atbilstība attiecīgajiem starptautiskajiem drošības standartiem.

                     (77)

                     Ja jebkāda attiecīga drošības informācija liecinās par to, ka pastāv tiešs drošības apdraudējums, kuru izraisījusi neatbilstība starptautiskajiem drošības standartiem, Komisija var būt spiesta rīkoties atbilstoši Regulai (EK) Nr. 2111/2005.

            Kirgizstānas gaisa pārvadātāji

                     (78)

                     Kirgizstānas gaisa pārvadātāji tika iekļauti Regulas (EK) Nr. 474/2006 A pielikumā 2006. gadā (10).

                     (79)

                     Komisija 2019. gada 2. augustā pieprasīja Kirgizstānas Republikas Civil Aviation Agency (“CAA KG”) sarakstu ar dokumentiem par tās struktūru, uzraudzības sistēmu un darbībām, tostarp izpildes pasākumiem, kas veikti kopš 2017. gada, kā arī pašreizējo AOC turētāju un reģistrēto gaisa kuģu sarakstu.

                     (80)

                        CAA KG2019. gada 10. septembrī sniedza prasīto informāciju. CAA KG arī informēja Komisiju, ka kopš pēdējā Komisijai iesniegtā atjauninājuma gaisa pārvadātāju Air Bishkek, Central Asian Aviation Services (Caas), Heli Sky, Air Kyrgyzstan, Manas Airways, S Group International, Sky Bishkek, Sky Way Air un Valor Air
                        AOC ir atsauktas un ka ir sertificēts jauns gaisa pārvadātājs Air Company Air KG (AOC Nr. 50). Tā kā CAA KG nav pierādījusi, ka tai ir pietiekamas spējas īstenot un izpildīt attiecīgos drošības standartus, AOC izsniegšana šim jaunajam gaisa pārvadātājam negarantē pietiekamu atbilstību starptautiskajiem drošības standartiem.

                     (81)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka darbības aizliegumam Savienībā pakļauto Kirgizstānas gaisa pārvadātāju saraksts būtu jāgroza, iekļaujot Air Company Air KG Regulas (EK) Nr. 474/2006 A pielikumā un svītrojot no minētā pielikuma Air Bishkek, Central Asian Aviation Services (Caas), Heli Sky, Air Kyrgyzstan, Manas Airways, S Group International, Sky Bishkek, Sky Way Air un Valor Air.

                     (82)

                     Nosakot visu Kirgizstānā sertificēto gaisa pārvadātāju perona pārbaudes par prioritāti, saskaņā ar Regulu (ES) Nr. 965/2012 dalībvalstīm būtu jāturpina pārbaudīt Kirgizstānā sertificēto gaisa pārvadātāju faktiskā atbilstība attiecīgajiem starptautiskajiem drošības standartiem.

            Lībijas gaisa pārvadātāji

                     (83)

                     Lībijas gaisa pārvadātāji tika iekļauti Regulas (EK) Nr. 474/2006 A pielikumā 2014. gadā (11).

                     (84)

                     Veicot pastāvīgu uzraudzību, Komisija 2020. gada 22. aprīlī prasīja Lībijas Civil Aviation Authority (“LCAA”) iesniegt visu Lībijā sertificēto AOC turētāju sarakstu.

                     (85)

                        LCAA2020. gada 4. maijā informēja Komisiju, ka gaisa pārvadātāja Ghadames Air Transport
                        AOC ir atsaukta un ka ir sertificēti jauni gaisa pārvadātāji Al Maha Aviation (AOC Nr. 030/18) un Libyan Wings Airlines JSC (AOC Nr. 029/15). Tā kā LCAA nav pierādījusi, ka tai ir pietiekamas spējas īstenot un izpildīt attiecīgos drošības standartus, AOC izsniegšana šiem jaunajiem gaisa pārvadātājiem negarantē pietiekamu atbilstību starptautiskajiem drošības standartiem.

                     (86)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka attiecībā uz gaisa pārvadātājiem no Lībijas būtu jāgroza darbības aizliegumam Savienībā pakļauto gaisa pārvadātāju saraksts, iekļaujot Regulas (EK) Nr. 474/2006 A pielikumā gaisa pārvadātājus Al Maha Aviation un Libyan Wings Airlines JSC un svītrojot no minētā pielikuma Ghadames Air Transport.

                     (87)

                     Nosakot visu Lībijā sertificēto gaisa pārvadātāju perona pārbaudes par prioritāti, saskaņā ar Regulu (ES) Nr. 965/2012 dalībvalstīm būtu jāturpina pārbaudīt Lībijā sertificēto gaisa pārvadātāju faktiskā atbilstība attiecīgajiem starptautiskajiem drošības standartiem.

            Nepālas gaisa pārvadātāji

                     (88)

                     Nepālas gaisa pārvadātāji tika iekļauti Regulas (EK) Nr. 474/2006 A pielikumā 2013. gadā (12).

                     (89)

                     Veicot pastāvīgu uzraudzību, Komisija 2020. gada 22. aprīlī prasīja Nepālas Civil Aviation Authority (“CAAN”) iesniegt visu Nepālā sertificēto AOC turētāju sarakstu.

                     (90)

                        CAAN2020. gada 3. maijā informēja Komisiju, ka gaisa pārvadātāja Air Kasthamandap
                        AOC ir atsaukta un ka ir sertificēti jauni gaisa pārvadātāji Heli Everest (AOC Nr. 086/2016) un Kailash Helicopter Services (AOC Nr. 087/2018). Tā arī informēja, ka Muktinath Airlines nosaukums ir mainīts uz Prabhu Helicopters. Tā kā CAAN nav pierādījusi, ka tai ir pietiekamas spējas īstenot un izpildīt attiecīgos drošības standartus, AOC izsniegšana šiem jaunajiem gaisa pārvadātājiem negarantē pietiekamu atbilstību starptautiskajiem drošības standartiem.

                     (91)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka attiecībā uz gaisa pārvadātājiem no Nepālas būtu jāgroza darbības aizliegumam Savienībā pakļauto gaisa pārvadātāju saraksts, iekļaujot Regulas (EK) Nr. 474/2006 A pielikumā Heli Everest un Kailash Helicopter Services un svītrojot no minētā pielikuma Air Kasthamandap.

                     (92)

                     Nosakot visu Nepālā sertificēto gaisa pārvadātāju perona pārbaudes par prioritāti, saskaņā ar Regulu (ES) Nr. 965/2012 dalībvalstīm būtu jāturpina pārbaudīt Nepālā sertificēto gaisa pārvadātāju faktiskā atbilstība attiecīgajiem starptautiskajiem drošības standartiem.

            Sjerraleones gaisa pārvadātāji

                     (93)

                     Sjerraleones gaisa pārvadātāji tika iekļauti Regulas (EK) Nr. 474/2006 A pielikumā 2006. gadā (13).

                     (94)

                     Veicot pastāvīgu uzraudzību, Komisija 2020. gada 22. aprīlī prasīja Sjerraleones Civil Aviation Authority (“SLCAA”) iesniegt visu Sjerraleonē sertificēto AOC turētāju sarakstu.

                     (95)

                        SLCAA2020. gada 2. maijā informēja Komisiju, ka gaisa pārvadātāju Air Rum, Destiny air Services, Heavylift Cargo, Orange Air Sierra Leone, Paramount Airlines, Seven Four Eight Air Services un Teebah Airways
                        AOC ir atsauktas un ka pašlaik Sjerraleonē nav AOC turētāju.

                     (96)

                     Tā kā SLCAA nav pierādījusi, ka tai ir pietiekamas spējas īstenot un izpildīt attiecīgos drošības standartus, AOC izsniegšana jauniem gaisa pārvadātājiem negarantē pietiekamu atbilstību starptautiskajiem drošības standartiem.

                     (97)

                     Tāpēc saskaņā ar Regulas (EK) Nr. 2111/2005 pielikumā noteiktajiem kopējiem kritērijiem Komisija uzskata, ka darbības aizliegumam Savienībā pakļauto Sjerraleones gaisa pārvadātāju saraksts būtu jāgroza, no Regulas (EK) Nr. 474/2006 A pielikuma svītrojot gaisa pārvadātājus Air Rum, Destiny Air Services, Heavylift Cargo, Orange Air Sierra Leone, Paramount Airlines, Seven Four Eight Air Services un Teebah Airways.

                     (98)

                     Tāpēc Regula (EK) Nr. 474/2006 būtu attiecīgi jāgroza.

                     (99)

                     Regulas (EK) Nr. 2111/2005 5. un 6. pantā ir atzīts, ka lēmumi jāpieņem bez kavēšanās un vajadzības gadījumā pat steidzami atkarībā no tā, kā tie ietekmē drošību. Tāpēc sensitīvas informācijas un ceļotāju aizsardzībai ir svarīgi, lai lēmumi, kas saistīti ar to gaisa pārvadātāju saraksta atjaunināšanu, kuriem Savienībā piemērots darbības aizliegums vai ierobežojumi, tiktu publicēti un stātos spēkā nekavējoties pēc to pieņemšanas.

                     (100)

                     Šajā regulā paredzētie pasākumi ir saskaņā ar atzinumu, ko sniegusi ar Regulu (EK) Nr. 2111/2005 izveidotā ES Aviācijas drošības komiteja,

               IR PIEŅĒMUSI ŠO REGULU.

            1. pants
            Regulu (EK) Nr. 474/2006 groza šādi:

                        1)

                        A pielikumu aizstāj ar šīs regulas I pielikuma tekstu;

                        2)

                        B pielikumu aizstāj ar šīs regulas II pielikuma tekstu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 2. jūnijā

                  Komisijas

                  un tās priekšsēdētājas vārdā –

               Adina VĂLEAN

                  Komisijas locekle

            (1)  OV L 344, 27.12.2005., 15. lpp.

            (2)  Komisijas Regula (EK) Nr. 474/2006 (2006. gada 22. marts) par darbības aizliegumam Kopienā pakļauto gaisa pārvadātāju Kopienas saraksta izveidi, kas minēts Eiropas Parlamenta un Padomes Regulas (EK) Nr. 2111/2005 II nodaļā (OV L 84, 23.3.2006., 14. lpp.).

            (3)  Komisijas Regula (EK) Nr. 473/2006 (2006. gada 22. marts), ar kuru nosaka īstenošanas noteikumus darbības aizliegumam Kopienā pakļauto gaisa pārvadātāju Kopienas sarakstam, kas minēts Eiropas Parlamenta un Padomes Regulas (EK) Nr. 2111/2005 II nodaļā (OV L 84, 23.3.2006., 8. lpp.).

            (4)  Komisijas Regula (ES) Nr. 452/2014 (2014. gada 29. aprīlis), ar ko nosaka tehniskās prasības un administratīvās procedūras gaisa kuģu ekspluatācijai, ko veic trešo valstu ekspluatanti saskaņā ar Eiropas Parlamenta un Padomes Regulu (EK) Nr. 216/2008 (OV L 133, 6.5.2014., 12. lpp.).

            (5)  Komisijas Regula (ES) Nr. 965/2012 (2012. gada 5. oktobris), ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr. 216/2008 (OV L 296, 25.10.2012., 1. lpp.).

            (6)  Komisijas Regula (EK) Nr. 1144/2009 (2009. gada 26. novembris), ar ko groza Komisijas Regulu (EK) Nr. 474/2006 par darbības aizliegumam Kopienā pakļauto gaisa pārvadātāju Kopienas saraksta izveidi (OV L 312, 27.11.2009., 16. lpp.).

            (7)  Komisijas Regula (EK) Nr. 910/2006 (2006. gada 20. jūnijs), ar ko groza Regulu (EK) Nr. 474/2006 par darbības aizliegumam Kopienā pakļauto gaisa pārvadātāju Kopienas saraksta izveidi, kas minēts Eiropas Parlamenta un Padomes Regulas (EK) Nr. 2111/2005 II nodaļā (OV L 168, 21.6.2006., 16. lpp.).

            (8)  Komisijas Regula (EK) Nr. 474/2006 (2006. gada 22. marts) par darbības aizliegumam Kopienā pakļauto gaisa pārvadātāju Kopienas saraksta izveidi, kas minēts Eiropas Parlamenta un Padomes Regulas (EK) Nr. 2111/2005 II nodaļā (OV L 84, 23.3.2006., 14. lpp.).

            (9)  Komisijas Īstenošanas regula (ES) 2016/2214 (2016. gada 8. decembris), ar ko groza Regulu (EK) Nr. 474/2006 attiecībā uz darbības aizliegumam Savienībā pakļauto gaisa pārvadātāju sarakstu (OV L 334, 9.12.2016., 6. lpp.).

            (10)  Komisijas Regula (EK) Nr. 1543/2006 (2006. gada 12. oktobris), ar ko groza Regulu (EK) Nr. 474/2006 par darbības aizliegumam Kopienā pakļauto gaisa pārvadātāju Kopienas saraksta izveidi, kas minēts Eiropas Parlamenta un Padomes Regulas (EK) Nr. 2111/2005 II nodaļā, un kurā grozījumi izdarīti ar Regulu (EK) Nr. 910/2006 (OV L 283, 14.10.2006., 27. lpp.).

            (11)  Komisijas Īstenošanas regula (ES) Nr. 1318/2014 (2014. gada 11. decembris), ar ko groza Regulu (EK) Nr. 474/2006 par darbības aizliegumam Kopienā pakļauto gaisa pārvadātāju Kopienas saraksta izveidi (OV L 355, 12.12.2014., 8. lpp.).

            (12)  Komisijas Īstenošanas regula (ES) Nr. 1264/2013 (2013. gada 3. decembris), ar ko groza Regulu (EK) Nr. 474/2006 par darbības aizliegumam Kopienā pakļauto gaisa pārvadātāju Kopienas saraksta izveidi (OV L 326, 6.12.2013., 7. lpp.).

            (13)  Komisijas Regula (EK) Nr. 910/2006 (2006. gada 20. jūnijs), ar ko groza Regulu (EK) Nr. 474/2006 par darbības aizliegumam Kopienā pakļauto gaisa pārvadātāju Kopienas saraksta izveidi, kas minēts Eiropas Parlamenta un Padomes Regulas (EK) Nr. 2111/2005 II nodaļā (OV L 168, 21.6.2006., 16. lpp.).

            I PIELIKUMS

                     “A PIELIKUMS
                     GAISA PĀRVADĀTĀJI, KURU DARBĪBA SAVIENĪBĀ IR AIZLIEGTA, AR IZŅĒMUMIEM (1)

                                 Gaisa kuģa ekspluatanta apliecībā (AOC) norādītais gaisa pārvadātāja kā tiesību subjekta nosaukums (un komercnosaukums, ja tas ir citāds)

                                 Gaisa kuģa ekspluatanta apliecības (AOC) numurs vai darbības licences numurs

                                    ICAO trīsburtu apzīmējums

                                 Ekspluatanta valsts

                                    AVIOR AIRLINES

                                 ROI-RNR-011

                                 ROI

                                 Venecuēla

                                    BLUE WING AIRLINES

                                 SRBWA-01/2002

                                 BWI

                                 Surinama

                                    IRAN ASEMAN AIRLINES

                                 FS-102

                                 IRC

                                 Irāna

                                    IRAQI AIRWAYS

                                 001

                                 IAW

                                 Irāka

                                    MED-VIEW AIRLINE

                                 MVA/AOC/10-12/05

                                 MEV

                                 Nigērija

                                    AIR ZIMBABWE (PVT)

                                 177/04

                                 AZW

                                 Zimbabve

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Afganistānā, tostarp šādi:

                                    Afganistāna

                                    ARIANA AFGHAN AIRLINES

                                 AOC 009

                                 AFG

                                 Afganistāna

                                    KAM AIR

                                 AOC 001

                                 KMF

                                 Afganistāna

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Angolā, izņemot TAAG Angola Airlines un Heli Malongo, bet ieskaitot turpmākos:

                                    Angola

                                    AEROJET

                                 AO-008/11-07/17 TEJ

                                 TEJ

                                 Angola

                                    GUICANGO

                                 AO-009/11-06/17 YYY

                                 Nav zināms

                                 Angola

                                    AIR JET

                                 AO-006/11-08/18 MBC

                                 MBC

                                 Angola

                                    BESTFLYA AIRCRAFT MANAGEMENT

                                 AO-015/15-06/17YYY

                                 Nav zināms

                                 Angola

                                    HELIANG

                                 AO 007/11-08/18 YYY

                                 Nav zināms

                                 Angola

                                    SJL

                                 AO-014/13-08/18YYY

                                 Nav zināms

                                 Angola

                                    SONAIR

                                 AO-002/11-08/17 SOR

                                 SOR

                                 Angola

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Armēnijā, tostarp šādi:

                                    Armēnija

                                    AIRCOMPANY ARMENIA

                                 AM AOC 065

                                 NGT

                                 Armēnija

                                    ARMENIA AIRWAYS

                                 AM AOC 063

                                 AMW

                                 Armēnija

                                    ARMENIAN HELICOPTERS

                                 AM AOC 067

                                 KAV

                                 Armēnija

                                    ATLANTIS ARMENIAN AIRLINES

                                 AM AOC 068

                                 AEU

                                 Armēnija

                                    ATLANTIS EUROPEAN AIRWAYS

                                 AM AOC 017

                                 LUR

                                 Armēnija

                                    MARS AVIA

                                 AM AOC 066

                                 MRS

                                 Armēnija

                                    SKYBALL

                                 AM AOC 069

                                 Neattiecas

                                 Armēnija

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Kongo (Brazavilā), tostarp šādi:

                                    Kongo (Brazavila)

                                    CANADIAN AIRWAYS CONGO

                                 CG-CTA 006

                                 Nav zināms

                                 Kongo (Brazavila)

                                    EQUAFLIGHT SERVICES

                                 CG-CTA 002

                                 EKA

                                 Kongo (Brazavila)

                                    EQUAJET

                                 RAC06-007

                                 EKJ

                                 Kongo (Brazavila)

                                    TRANS AIR CONGO

                                 CG-CTA 001

                                 TSG

                                 Kongo (Brazavila)

                                    SOCIETE NOUVELLE AIR CONGO

                                 CG-CTA 004

                                 Nav zināms

                                 Kongo (Brazavila)

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Kongo Demokrātiskajā Republikā (KDR), tostarp šādi:

                                    Kongo Demokrātiskā Republika (KDR)

                                    AIR FAST CONGO

                                 AAC/DG/OPS-09/03

                                 Nav zināms

                                 Kongo Demokrātiskā Republika (KDR)

                                    AIR KATANGA

                                 AAC/DG/OPS-09/08

                                 Nav zināms

                                 Kongo Demokrātiskā Republika (KDR)

                                    BUSY BEE CONGO

                                 AAC/DG/OPS-09/04

                                 Nav zināms

                                 Kongo Demokrātiskā Republika (KDR)

                                    COMPAGNIE AFRICAINE D’AVIATION (CAA)

                                 AAC/DG/OPS-09/02

                                 Nav zināms

                                 Kongo Demokrātiskā Republika (KDR)

                                    CONGO AIRWAYS

                                 AAC/DG/OPS-09/01

                                 Nav zināms

                                 Kongo Demokrātiskā Republika (KDR)

                                    KIN AVIA

                                 AAC/DG/OPS-09/10

                                 Nav zināms

                                 Kongo Demokrātiskā Republika (KDR)

                                    MALU AVIATION

                                 AAC/DG/OPS-09/05

                                 Nav zināms

                                 Kongo Demokrātiskā Republika (KDR)

                                    SERVE AIR CARGO

                                 AAC/DG/OPS-09/07

                                 Nav zināms

                                 Kongo Demokrātiskā Republika (KDR)

                                    SWALA AVIATION

                                 AAC/DG/OPS-09/06

                                 Nav zināms

                                 Kongo Demokrātiskā Republika (KDR)

                                    MWANT JET

                                 AAC/DG/OPS-09/09

                                 Nav zināms

                                 Kongo Demokrātiskā Republika
                                 (KDR)

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Džibutijā, tostarp šādi:

                                    Džibutija

                                    DAALLO AIRLINES

                                 Nav zināms

                                 DAO

                                 Džibutija

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Ekvatoriālajā Gvinejā, tostarp šādi:

                                    Ekvatoriālā Gvineja

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Ekvatoriālā Gvineja

                                    Cronos AIRLINES

                                 2011/0004/MTTCT/DGAC/SOPS

                                 Nav zināms

                                 Ekvatoriālā Gvineja

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Eritrejā, tostarp šādi:

                                    Eritreja

                                    ERITREAN AIRLINES

                                 AOC Nr. 004

                                 ERT

                                 Eritreja

                                    NASAIR ERITREA

                                 AOC Nr. 005

                                 NAS

                                 Eritreja

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Kirgizstānā, tostarp šādi:

                                    Kirgizstāna

                                    AIR COMPANY AIR KG

                                 50

                                 Nav zināms

                                 Kirgizstāna

                                    AIR MANAS

                                 17

                                 MBB

                                 Kirgizstāna

                                    AVIA TRAFFIC COMPANY

                                 23

                                 AVJ

                                 Kirgizstāna

                                    SKY KG AIRLINES

                                 41

                                 KGK

                                 Kirgizstāna

                                    TEZ JET

                                 46

                                 TEZ

                                 Kirgizstāna

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Libērijā

                                    Libērija

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Lībijā, tostarp šādi:

                                    Lībija

                                    AFRIQIYAH AIRWAYS

                                 007/01

                                 AAW

                                 Lībija

                                    AIR LIBYA

                                 004/01

                                 TLR

                                 Lībija

                                    AL MAHA AVIATION

                                 030/18

                                 Nav zināms

                                 Lībija

                                    BURAQ AIR

                                 002/01

                                 BRQ

                                 Lībija

                                    GLOBAL AVIATION AND SERVICES

                                 008/05

                                 GAK

                                 Lībija

                                    LIBYAN AIRLINES

                                 001/01

                                 LAA

                                 Lībija

                                    LIBYAN WINGS AIRLINES

                                 029/15

                                 LWA

                                 Lībija

                                    PETRO AIR

                                 025/08

                                 PEO

                                 Lībija

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Moldovā, izņemot Air Moldova, Fly One un Aerotranscargo, bet ieskaitot turpmākos:

                                    Moldova

                                    Î.M “VALAN ICC” SRL

                                 MD009

                                 VLN

                                 Moldova

                                    CA “AIM AIR” SRL

                                 MD015

                                 AAM

                                 Moldova

                                    CA “AIR STORK” SRL

                                 MD018

                                 MSB

                                 Moldova

                                    Î M “MEGAVIATION” SRL

                                 MD019

                                 ARM

                                 Moldova

                                    CA “PECOTOX-AIR” SRL

                                 MD020

                                 PXA

                                 Moldova

                                    CA “TERRA AVIA” SRL

                                 MD022

                                 TVR

                                 Moldova

                                    CA “FLY PRO” SRL

                                 MD023

                                 PVV

                                 Moldova

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Nepālā, tostarp šādi:

                                    Nepāla

                                    AIR DYNASTY HELI. S.

                                 035/2001

                                 Nav zināms

                                 Nepāla

                                    ALTITUDE AIR

                                 085/2016

                                 Nav zināms

                                 Nepāla

                                    BUDDHA AIR

                                 014/1996

                                 BHA

                                 Nepāla

                                    FISHTAIL AIR

                                 017/2001

                                 Nav zināms

                                 Nepāla

                                    SUMMIT AIR

                                 064/2010

                                 Nav zināms

                                 Nepāla

                                    HELI EVEREST

                                 086/2016

                                 Nav zināms

                                 Nepāla

                                    HIMALAYA AIRLINES

                                 084/2015

                                 HIM

                                 Nepāla

                                    KAILASH HELICOPTER SERVICES

                                 087/2018

                                 Nav zināms

                                 Nepāla

                                    MAKALU AIR

                                 057A/2009

                                 Nav zināms

                                 Nepāla

                                    MANANG AIR PVT LTD

                                 082/2014

                                 Nav zināms

                                 Nepāla

                                    MOUNTAIN HELICOPTERS

                                 055/2009

                                 Nav zināms

                                 Nepāla

                                    PRABHU HELICOPTERS

                                 081/2013

                                 Nav zināms

                                 Nepāla

                                    NEPAL AIRLINES CORPORATION

                                 003/2000

                                 RNA

                                 Nepāla

                                    SAURYA AIRLINES

                                 083/2014

                                 Nav zināms

                                 Nepāla

                                    SHREE AIRLINES

                                 030/2002

                                 SHA

                                 Nepāla

                                    SIMRIK AIR

                                 034/2000

                                 Nav zināms

                                 Nepāla

                                    SIMRIK AIRLINES

                                 052/2009

                                 RMK

                                 Nepāla

                                    SITA AIR

                                 033/2000

                                 Nav zināms

                                 Nepāla

                                    TARA AIR

                                 053/2009

                                 Nav zināms

                                 Nepāla

                                    YETI AIRLINES

                                 037/2004

                                 NYT

                                 Nepāla

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Santomē un Prinsipi, tostarp šādi:

                                    Santome un Prinsipi

                                    AFRICA’S CONNECTION

                                 10/AOC/2008

                                 ACH

                                 Santome un Prinsipi

                                    STP AIRWAYS

                                 03/AOC/2006

                                 STP

                                 Santome un Prinsipi

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Sjerraleonē

                                    Sjerraleone

                                    Visi gaisa pārvadātāji, ko sertificējušas iestādes, kuras atbild par regulatīvo uzraudzību Sudānā, tostarp šādi:

                                    Sudāna

                                    ALFA AIRLINES SD

                                 54

                                 AAJ

                                 Sudāna

                                    BADR AIRLINES

                                 35

                                 BDR

                                 Sudāna

                                    BLUE BIRD AVIATION

                                 11

                                 BLB

                                 Sudāna

                                    ELDINDER AVIATION

                                 8

                                 DND

                                 Sudāna

                                    GREEN FLAG AVIATION

                                 17

                                 GNF

                                 Sudāna

                                    HELEJETIC AIR

                                 57

                                 HJT

                                 Sudāna

                                    KATA AIR TRANSPORT

                                 9

                                 KTV

                                 Sudāna

                                    KUSH AVIATION CO.

                                 60

                                 KUH

                                 Sudāna

                                    NOVA AIRWAYS

                                 46

                                 NOV

                                 Sudāna

                                    SUDAN AIRWAYS CO.

                                 1

                                 SUD

                                 Sudāna

                                    SUN AIR

                                 51

                                 SNR

                                 Sudāna

                                    TARCO AIR

                                 56

                                 TRQ

                                 Sudāna

               ”

               (1)  A pielikumā iekļautajiem gaisa pārvadātājiem var atļaut izmantot satiksmes tiesības ar gaisa kuģiem, kas kopā ar apkalpi nomāti no gaisa pārvadātāja, uz kuru neattiecas darbības aizliegums, ja tiek ievēroti attiecīgie drošības standarti.

            II PIELIKUMS

                     “B PIELIKUMS
                     GAISA PĀRVADĀTĀJI, KURIEM PIEMĒRO DARBĪBAS IEROBEŽOJUMUS SAVIENĪBĀ (1)

                                 Gaisa kuģa ekspluatanta apliecībā (AOC) norādītais gaisa pārvadātāja kā tiesību subjekta nosaukums (un komercnosaukums, ja tas ir citāds)

                                 Gaisa kuģa ekspluatanta apliecības (AOC) numurs

                                    ICAO trīsburtu apzīmējums

                                 Ekspluatanta valsts

                                 Gaisa kuģa tips, uz kuru attiecas ierobežojumi

                                 Gaisa kuģa, uz kuru attiecas ierobežojumi, reģistrācijas zīme(-es) un (ja zināms) konstrukcijas sērijas numurs(-i)

                                 Reģistrācijas valsts

                                    AIR SERVICE COMORES

                                 06-819/TA-15/DGACM

                                 KMD

                                 Komoru salas

                                 Visa flote, izņemot: LET 410 UVP.

                                 Visa flote, izņemot: D6-CAM (851336).

                                 Komoru salas

                                    IRAN AIR

                                 FS100

                                 IRA

                                 Irāna

                                 Visi Fokker F100 tipa un Boeing B747 tipa gaisa kuģi.

                                    Fokker F100 tipa gaisa kuģi, kā minēts AOC; Boeing B747 tipa gaisa kuģi, kā minēts AOC.

                                 Irāna

                                    AIR KORYO

                                 GAC-AOC/KOR-01

                                 KOR

                                 Ziemeļkoreja

                                 Visa flote, izņemot: divus TU-204 tipa gaisa kuģus.

                                 Visa flote, izņemot: P-632, P-633.

                                 Ziemeļkoreja

               (1)  B pielikumā iekļautajiem gaisa pārvadātājiem var atļaut izmantot satiksmes tiesības ar gaisa kuģiem, kas kopā ar apkalpi nomāti no gaisa pārvadātāja, uz kuru neattiecas darbības aizliegums, ja tiek ievēroti attiecīgie drošības standarti.”


title: Komisijas Īstenošanas regula (ES) 2020/690 (2019. gada 17. decembris), ar ko nosaka Eiropas Parlamenta un Padomes Regulas (ES) 2016/429 piemērošanas noteikumus attiecībā uz sarakstā norādītajām slimībām, kurām piemēro Savienības līmeņa uzraudzības programmas, šādu programmu ģeogrāfisko darbības jomu un tām sarakstā norādītajām slimībām, attiecībā uz kurām nodalījumiem var noteikt statusu “brīvs no slimības” (Dokuments attiecas uz EEZ) (Dokuments attiecas uz EEZ)

text:
                  3.6.2020

                  LV

                  Eiropas Savienības Oficiālais Vēstnesis

                  L 174/341

         KOMISIJAS ĪSTENOŠANAS REGULA (ES) 2020/690
         (2019. gada 17. decembris),
         ar ko nosaka Eiropas Parlamenta un Padomes Regulas (ES) 2016/429 piemērošanas noteikumus attiecībā uz sarakstā norādītajām slimībām, kurām piemēro Savienības līmeņa uzraudzības programmas, šādu programmu ģeogrāfisko darbības jomu un tām sarakstā norādītajām slimībām, attiecībā uz kurām nodalījumiem var noteikt statusu “brīvs no slimības”
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 9. marta Regulu (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), jo īpaši tās 30. panta 1. punkta a) apakšpunktu un 37. panta 4. punkta pirmās daļas b) apakšpunktu,
         tā kā:

                     (1)

                     Regula (ES) 2016/429 nosaka profilakses un kontroles noteikumus attiecībā uz slimībām, kas ir pārnēsājamas uz dzīvniekiem vai uz cilvēkiem, arī noteikumus par uzraudzību, izskaušanu un statusa “brīvs no slimības” piešķiršanu nodalījuma līmenī.

                     (2)

                     Ar Regulu (ES) 2016/429 ir izveidots saskaņots saraksts ar pārnēsājamām dzīvnieku slimībām (“sarakstā norādītās slimības”), kas Savienībā – visā Savienības teritorijā vai tikai kādās tās daļās – apdraud dzīvnieku vai sabiedrības veselību.

                     (3)

                     Attiecībā uz noteiktām sarakstā norādītajām slimībām Regulas (ES) 2016/429 28. pants paredz Savienības līmeņa uzraudzības programmas. Minētās regulas 30. pants paredz ar īstenošanas aktu noteikt, kurām no sarakstā norādītajām slimībām Savienības līmeņa uzraudzības programmas jāpiemēro, tostarp šādu programmu ģeogrāfisko darbības jomu.

                     (4)

                     Regula (ES) 2016/429 no 2021. gada 21. aprīļa atceļ Padomes Direktīvu 2005/94/EK (2). Direktīva 2005/94/EK paredz obligātas uzraudzības programmas attiecībā uz putnu gripu mājputniem un savvaļas putniem. Dzīvnieku veselību ietekmē augsti patogēniskā putnu gripa, tāpēc, lai visā Savienībā varētu nodrošināt augstu uzraudzības līmeni, obligātās putnu gripas uzraudzības programmas joprojām ir būtiskas. Šajās programmās būtu jāiekļauj arī uzraudzība noteiktās vietās, kurās ir paaugstināts risks, ka mazpatogēniskās putnu gripas vīrusi mutācijas rezultātā pārtaps par augsti patogēniskās putnu gripas vīrusiem. Putnu gripas uzraudzība arī vairo zināšanas par vīrusiem, kas var radīt zoonozes risku. Tāpēc šis pienākums būtu jāatspoguļo Regulā (ES) 2016/429, to iekļaujot Savienības līmeņa putnu gripas uzraudzības programmās.

                     (5)

                     Atbilstoši Regulā (ES) 2016/429 dotajam saskaņotajam pārnēsājamu dzīvnieku slimību sarakstam izšķir augsti patogēnisko putnu gripu un mazpatogēniskās putnu gripas vīrusa infekciju. Lai nodrošinātu konsekvenci, šis šķīrums būtu jāatspoguļo Savienības līmeņa uzraudzības programmu darbības jomā.

                     (6)

                     Komisijas Deleģētā regula (ES) 2020/689 (3) citstarp nosaka kritērijus, pēc kādiem konstatē, uz kurām sarakstā norādītajām slimībām ir attiecināmas Savienības līmeņa uzraudzības programmas, kā arī šo programmu saturu. Augsti patogēniskā putnu gripa un mazpatogēniskā putnu gripas vīrusa infekcija minētajiem kritērijiem atbilst.

                     (7)

                     Regulas (ES) 2016/429 37. pants dalībvalstīm dod tiesības pieteikties uz to, lai attiecībā uz noteiktām sarakstā norādītajām slimībām, uz kurām izdarīta atsauce minētās regulas 9. panta 1. punkta a), b) un c) apakšpunktā, nodalījumiem tiktu atzīts statuss “brīvs no slimības”. Ar īstenošanas aktu būtu jānosaka, attiecībā uz kurām no šīm sarakstā norādītajām slimībām nodalījumiem var noteikt statusu “brīvs no slimības”.

                     (8)

                     Regula (ES) 2016/429 no 2021. gada 21. aprīļa atceļ Padomes Direktīvu 2006/88/EK (4). Direktīva 2006/88/EK paredz saskaņā ar Pasaules Dzīvnieku veselības organizācijas (OIE) izdoto Ūdensdzīvnieku veselības kodeksu noteikt, kuri iecirkņi [nodalījumi] ir brīvi no sarakstā iekļautām ūdensdzīvnieku slimībām. Lai nodalījumiem būtu vieglāk saglabāt statusu “brīvs no slimības”, attiecībā uz sarakstā norādītajām slimībām, ko Regulas (ES) 2016/429 ietvaros var noteikt par tādām, attiecībā uz kurām nodalījumiem var noteikt statusu “brīvs no slimības”, būtu pēc iespējas jāizmanto iepriekš minētajā slimību sarakstā iekļautās ūdensdzīvnieku slimības.

                     (9)

                     Regulas (ES) 2016/429 noteikumi, kas reglamentē šajā regulā ietvertos jautājumus, ir piemērojami no 2021. gada 21. aprīļa, tāpēc arī šai regulai būtu jābūt piemērojamai no tā paša datuma.

                     (10)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Sarakstā norādītās slimības, kurām piemērojamas Savienības līmeņa uzraudzības programmas saskaņā ar Regulas (ES) 2016/429 28. pantu, un šādu programmu ģeogrāfiskā darbības joma ir nosauktas šīs regulas I pielikumā.

            2. pants
            Sarakstā norādītās slimības, attiecībā uz kurām nodalījumiem var noteikt statusu “brīvs no slimības” saskaņā ar Regulas (ES) 2016/429 37. pantu, ir nosauktas šīs regulas II pielikumā.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 21. aprīļa.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 17. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 84, 31.3.2016., 1. lpp.

            (2)  Padomes 2005. gada 20. decembra Direktīva 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (OV L 10, 14.1.2006., 16. lpp.).

            (3)  Komisijas 2019. gada 17. decembra Deleģētā Regula (ES) 2020/689, ar ko attiecībā uz noteikumiem par noteiktu sarakstā norādītu un jaunradušos slimību uzraudzību, izskaušanas programmām un statusu “brīvs no slimības” papildina Eiropas Parlamenta un Padomes Regulu (ES) 2016/429 (skatīt šā Oficiālā Vēstneša 211. lpp.).

            (4)  Padomes 2006. gada 24. oktobra Direktīva 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (OV L 328, 24.11.2006., 14. lpp.).

            I PIELIKUMS

                              SARAKSTĀ NORĀDĪTĀS SLIMĪBAS, KURĀM PIEMĒROJAMAS SAVIENĪBAS LĪMEŅA UZRAUDZĪBAS PROGRAMMAS

                              SAVIENĪBAS LĪMEŅA UZRAUDZĪBAS PROGRAMMU ĢEOGRĀFISKĀ DARBĪBAS JOMA

                        Augsti patogēniskā putnu gripa

                        Visa dalībvalsts teritorija

                        Mazpatogēniskā putnu gripas vīrusa infekcija

                        Visa dalībvalsts teritorija

            II PIELIKUMS

                              SARAKSTĀ NORĀDĪTĀS SLIMĪBAS, ATTIECĪBĀ UZ KURĀM NODALĪJUMIEM VAR NOTEIKT STATUSU “BRĪVS NO SLIMĪBAS”

                        Epizootiskā hematopoētiskā nekroze

                        Virusālā hemorāģiskā septicēmija

                        Infekciozā hematopoētiskā nekroze

                        Inficēšanās ar lašu infekciozās anēmijas vīrusu, kura genotipa izteikti polimorfiskajā reģionā (HPR) ir delēcijas

                           Microcytos mackini infekcija

                           Perkinsus marinus infekcija

                           Bonamia ostreae infekcija

                           Bonamia exitiosa infekcija

                        Marteilioze

                        Tauras sindroma vīrusa infekcija

                        Dzeltenās galvas vīrusa infekcija

                        Balto plankumu sindroma vīrusa infekcija